Foreløpig ønsker hun ikke å avsløre altfor mye detaljer om utstillingen neste år, uteover at hun vil involvere andre kunstnere som hun har samarbeidet med.
- Rammeverket ligger der, men fordi jeg ikke bare skal fokusere på egne arbeider, men vise frem de ulike samarbeidsprosjektene, er det for tidlig å snakke om detaljer, sier hun.
Hennes kunstneriske virke spenner over et vidt spekter fra tegninger til interaktive installasjoner til live performance.
- Kombinasjonen av formelle og konseptbaserte interesser har brakt arbeidet mitt i det som kalles for «soundart» eller lydkunst, sier hun.